Slovenska kronika, 7.1.2014


Naslov: Bo popravek zakona o vinu res prinesel red?
Napoved za voditelja:

Državni zbor je konec preteklega leta sprejel popravke Zakona o vinu, ki velja od leta 2006. Ta naj bi začel veljati sredi tega meseca. Osnovni cilj predlaganih sprememb je bil povečanje deleža prijave pridelka vina in omejevanje nelojalne konkurence registrirani pridelavi vina. Ocenjuje se namreč, da je v Sloveniji okoli 23 tisoč ha vinogradov, da je med njimi okoli 17 tisoč obdelanih (rodnih), v register 

pridelovalcev grozdja in vina je vpisanih 16 tisoč ha, pri čemer pa se je doslej pridelek prijavljal le z dobrih 13 tisoč ha. Bo popravljen Zakon o vinu res to uredil smo povprašali posavske vinogradnike.
T- Iz Posavja GORAN ROVAN /

X- Snemalec in montažer Tomi Naglič /

V Kmečki zadrugi Krško zatrjujejo, da popravljeni Zakon o vinu na njihovo poslovanje ne bo imel nobenega vpliva. Upajo pa, da bo prinesel več reda in preglednosti na vinskem trgu, kjer je še veliko sivega trga.
T- JANEZ ŽIVIČ /
X- direktor Kmečke zadruge Krško /
»Tako da ta razkorak je zelo velik. To so ocene 30, 40% tega vina ni evidentiranega. Dejansko bo omogočil večjo kontrolo, preglednost in mi smo sigurno mnenja, da prispeva k ohranitvi vinske branže kot celote.«
Manjši vinogradniki na sam zakon o vinu nimajo večjih pripomb, bolj jih moti, da so zdaj vsi izenačeni pri odmeri katastrskega dohodka.
T- GABRIEL METELKO /
X- vinogradnik /

»Niso bili izenačeni tisti, ki so oddajali grozdje in tisti, ki so vino pridelovali sami, sedaj pa so te izenačeni. Smatramo, da bi se člani zadruge, ki oddajajo grozdje zadrugi morali imeti zmanjšani katastrski dohodek napram tistim, ki grozdje pridelujejo sami.«
Novela zakona med drugim določa tudi prepoved točenja neustekleničenega vina v gostinskih lokalih. To je povzročilo precej nejevolje, vendar so nejasnosti zdaj odpravljene.
T- JANEZ ŽIVIČ /
X- direktor Kmečke zadruge Krško /

»Kar pa ne pomeni, da se v gostinstvu ne sme več točit vina odprtega, vendar pa mora biti pripeljano v originalni embalaži, to pomeni v posodi, ki je primerna za hranjenje živila in pa posode iz nerjavečega jekla.«
Popravljen vinski zakona pa prinaša tudi višje kazni za prekrške, zato vinogradniki upajo, da se bo zakon le začel izvajati in bo dal željene rezultate.
